**Årsplan Bøstad SFO**

**2024/2025**

****

Innhold

Innledning………………………………………………………………………………….3

 Personalgruppa……………………………………………………………..3

Rammeplan………………………………………………………………………………..4

 Verdigrunnlag……………………………………………………………….4

Innhold………………………………………………………………………………………5

 Lek………………………………………………………………………………….5

 Kultur…………………………………………………………………………….5

 Fysisk aktivitet og bevegelsesglede……………………….5

 Fin-motorisk aktivitet……………………………………………….6

 Mat- og måltidsglede…………………………………………………6

Årshjul Bøstad SFO 2023/2024…………….………………………….7

Samarbeid SFO – hjem…………………………………………………………8

Klær………………………………………………………………………………………….8

Overgang barnehage – skole/SFO – vår rolle…………………..8

Praktisk informasjon……………………………………………………………..9

 Levering og henting på SFO……………………………………..9

 Måltidene på Bøstad SFO…………………………………………9

 Informasjonsflyt og beskjeder……………………………….9

 Åpningstider og dagsrytme………………………………………10-11

# Innledning.

Bøstad skole tilbyr SFO for alle elever på 1. til 4.trinn, og for elever med særskilte behov fra 1. til 7, trinn.

Skolefritidsordningen skal legge til rette for lek, kultur- og fritidsaktiviteter med utgangspunkt i alder, funksjonsnivå, og interesser hos barna. Skolefritidsordningen skal gi barna omsorg og tilsyn. Funksjonshemmede barn skal gi gode utviklingskår. Areal, både inne og ute, skal være egna for formålet. Opplæringsloven §13-7

På Bøstad SFO starter vi i år opp med 16 barn, fordelt på 1. til 4.trinn. Gruppens størrelse gjør at vi ofte kan være hele gruppen samlet til måltider og aktiviteter. Vi har en egen SFO-base som vi bruker til måltider og aktiviteter, men vi disponerer også flere klasserom, gymsal/Blesthallen og et stort uteområde. Vi på Bøstad SFO arbeider for å være en helsefremmende SFO som satser på mye tid ute, sunn mat og en hverdag med lek og sprell tilpasset alle våre barn. Personalgruppa består av 3 ansatte, 2 av disse følger også elevene i skoletiden.

## Personalgruppa på SFO

Christine Ellingsen – SFO leder

Elin Eltoft – Barne- og ungdomsarbeider

Anne Lilleeidet – Merkantil og assistent på SFO

# Rammeplan

Fra august 2021 skulle alle skolefritidsordninger i Norge ta i bruk en felles Rammeplan. Vi jobber aktivt med Rammeplanen og bruker Rammeplanen som et førende dokument. Rammeplanen er laget for å kunne sørge for et mer likestilt tilbud i alle landets SFO’ er. Vi vil i personalet arbeide enda mer med implementering av rammeplanen gjennom hele skoleåret. Rammeplan for SFO gir retning til innhold, satsingsområder, verdier og holdninger.

## Verdigrunnlag

Målsetningen vår er å skape et miljø hvor omsorg for hverandre, trygghet, trivsel, vennskap og positive relasjoner skal stå sentralt.

For å skape trygghet og trivsel er det viktig at hvert enkelt barn får oppmerksomhet. I en travel hverdag er det ikke alltid like enkelt å få gitt hvert enkelt barn like mye oppmerksomhet. Aktivitet i små grupper, samt rutinesituasjoner som påkledning og måltid er viktige arenaer hvor vi ser og hører alle barna, og hvor vi får snakket sammen. Vi som er voksne på SFO skal ta barna på alvor og lytte til det de måtte ha på hjertet, og vi skal være tydelige slik at barna vet hvor grensene går.

Vi skal være tilgjengelige for barna i lek ved å legge til rette for dem, og delaktige når de ønsker det. Vi skal være gode samtalepartnere og hjelpe dem i situasjoner hvor de ikke klarer å ordne opp selv. Vi skal også være gode observatører i leken for å se om det er en fin lek, er noen utenfor leken, og komme med innspill om leken stopper opp eller er konfliktfylt.

Leken sammen med venner og friheten til å velge selv står høyt i kurs om vi spør barna hva de helst vil gjøre på SFO.

##

## Innhold

**Lek**

Leken skal ha stor plass i SFO, og barna skal ha tid og rom til lek hver dag. Alle barn skal få mulighet til aktiv deltakelse i leken og å oppleve mestring. Vi skal tilrettelegge for og støtte opp om, at leken kan stimulere til vennskap, relasjonsbygging, språkutvikling, undring og kreativitet. Vi skal legge til rette for lek som engasjerer og inspirerer barna i aktivitet og til aktivitet, og som bidrar til allsidig utvikling og læring. Aktiviteten i SFO skal ha et tydelig barneperspektiv. Vi skal legge til rette for at barn med behov for særskilt tilrettelegging blir inkludert i lek og tilrettelagt aktivitet.

Vi i personalet skal jevnlig diskutere og reflektere over hva lek innebærer, og hvordan man som ansvarlig tilrettelegger opptrer i møte med lekende barn. Vi observerer barnas lek og aktiviteter, og vurderer om alle barn gis mulighet for deltagelse. Med utgangspunkt i barnas interesse gjør vi vårt for å ordne det slik at alle barn kan delta. Hos oss er leker og utstyr lett tilgjengelig for barna.

**Kultur**

Kultur skal ha en viktig plass i SFO. Vi skal legge til rette for at barna får delta i forskjellige kunstneriske og kulturelle aktiviteter, slik som musikk, dans, drama og annen skapende virksomhet. Gjennom kulturaktiviteter skal SFO gi støtte til at barna får skape sine uttrykk og får kjennskap til ulike måter å uttrykke seg på, slik at mangfoldet i barnegruppa blir representert. Vi skal bl.a. bidra til at barna møter samisk kultur.

**Fysisk aktivitet og bevegelsesglede**

SFO skal være en arena for daglig fysisk aktivitet som fremmer barnas bevegelsesglede og motoriske utvikling. Vi skal legge til rette for at alle barn får delta i variert bevegelseslek og fysisk aktivitet, samt bidra til aktivitetslyst. Vi skal altså legge til rette for aktivitetsformer som kan bidra til bevegelsesglede. Bevegelsesglede skjer også i lek sammen med andre barn. Fysisk aktivitet kan også ivaretas gjennom organiserte aktiviteter. I tilrettelegging og organisering av aktivitetene skal lek og medvirkning tillegges stor vekt.

Det fysiske miljøet og utstyret skal være utformet og tilrettelagt med tanke på barnas alder, funksjonsnivå og interesser, slik at det fremmer fysisk aktiv lek.

SFO skal ha et variert tilbud av fritidsaktiviteter som er tilpasset interessene og forutsetningene i barnegruppa. Vi ønsker at alle barn får delta i variert bevegelseslek og fysisk aktivitet, samt bidra til barnas aktivitetslyst. Vi bruker gymsalen/blesthallen, lekeplassen/uteområdet rundt/utenfor skolen og turområdet. Barna skal være utendørs en del av tiden de er i SFO hver dag.

Fysisk aktivitet gir mestringsfølelse og gode opplevelser. Regelmessig fysisk aktivitet er avgjørende for barns og unges utvikling, danning av et godt selvbilde, bedre sosial tilpasning og økt tro på egen mestring og økt trivsel.

**Finmotorisk aktivitet**

Perling, tegning, fargelegging, maling, klipp og lim er forskjellige aktiviteter som stimulerer barnas finmotoriske koordinasjon. Dette er som regel et tilbud på SFO`en daglig der barna også får jobbet med kreativiteten. Her jobber vi periodevis med små prosjekter og utforsker skaperevnen vår.

**Mat og måltidsglede**

SFO skal legge til rette for daglige måltider som gir barna grunnlag for å utvikle matglede, fellesskapsfølelse og gode helsevaner. Barna skal få tilstrekkelig tid og ro til å spise i løpet av tiden de tilbringer i SFO. SFO`en legger vekt på et helsefremmende kosthold, som bygger på Helsedirektoratets kostråd, samt legger vekt på bærekraftige matvaner og forbruk. SFO bør følge nasjonale føringer for måltider.

Måltidet er en daglig og hverdagsnær arena som handler om mer enn maten som spises. SFO bør legge til rette for måltidsglede med gode samtaler, deltakelse og opplevelse av fellesskap hos barna. Personalet deltar aktivt i måltidet. For oss er det viktig med voksne under måltidet, skape gode samtaler rundt bordet og at bordene ser innbydende ut. SFO skal ha gode rutiner for hygiene og avfallshåndtering og skal formidle disse til barna

## ÅRSHJUL BØSTAD SFO 2023/2024

|  |  |  |
| --- | --- | --- |
| Måned   | Tema  | Aktiviteter  |
| August  | Lek og samarbeid Bli kjent.Rutiner. | Vi bruker den første tiden til å bli godt kjent med hverandre gjennom lek og samarbeid. Øver på rutiner |
| September  | Høsten  | Høstens skatter bruker vi på kreative måter. Vi arbeider med gode rutiner rundt matbordet.  «trollfest» med vaffel og trollkrem. |
| Oktober  | Halloween  Fortsetter litt til med høsten.  | Vi lager ulik halloween-pynt som vi dekorerer basen med. Vi spiser ¨edderkopp-pølser¨ til lunsj den 30. oktober. Lek i gymsalen eller blesthallen. |
| November  | Vennskap, FN, Barnas rettigheter.Farsdag. | Vi jobber med temaet venner i aktivitetene våre, lager kort til noen vi er glad i.   |
| Desember  | Advent og jul  | Vi pynter til høytiden og baker. Juleverksted. Nissefest, og ellers en rolig fin tid med fine samtaler.   |
| Januar  | Vinter og sol  | Vi feirer at sola kommer tilbake. Baker solboller og går på tur i høyden for å se om vi ser solen.Solfest med gul mat og drikke. |
| Februar  |  Vinter og snøSamefolkets dagMorsdagValentinsdagen. Lofotfiske | Vi lager fuglemat. Samefolkets dag. Vi lærer om Lofotfiske.Lager snø skulpturer ute/maler.Lager kort til noen vi er glad i. |
| Mars  | LofotfiskePåskePlanting   | Vi sår frø til ulike blomster og grønnsaker. innendørs og lærer litt om planter og blomster. Vi lager kunst av snø, maler på snøen. Lærer om påsken og lager påskepynt. Fastelavn. |
| April  | Våren   | Påskelunsj.Vi ser etter vårtegn. Potter om plantene våre.   |
| Mai  | Norge og våre andre hjemland Natur og miljø. | Vi lærer mer om hjemlandene våre og dekorer SFO med flagg. Vi arrangerer SFO-leker. Plukker søppel i skolegården. |
| Juni  | Sommer     | Skolen er snart slutt, og vi bruker mye tid ute. Vi avslutter prosjektene våre og gjør oss klar for sommerferie. Sommeravslutning med grilltur og litt ekstra kos. |

Dette er noe av det vi gjør inne i hovedsak, men vi bruker også vel så mye tid ute på lek og moro, turer, gymsalen/blesthallen etc.

## Samarbeid SFO-hjem

Det er viktig for oss på Bøstad SFO at foreldrene opplever et godt samarbeid. SFO organiserer ingen egne møter med foreldregruppen, men deltar på første skoledag til 1. tinn. Vi treffes ved levering og henting, og setter pris på en kommentar om dagsform eller hensyn vi bør ta. Hvis det er noe dere, lurer på er det bare å ta kontakt med oss personalet på transponder

## Klær

Barna har mye klær og utstyr som det ikke alltid er like lett å holde styr på. Noe kan være vått, se over garderoben og klærne når dere er innom og sørg for at barna har skift og varme klær, vi er mye ute. Sett gjerne ting i tørkeskapet hvis det er vått, men husk at alle klær, absolutt alle bør være merket om dere vil ha alt i retur. Vi i personale vil veilede barna i å ta gode valg i påkledning, i prosessen i å gjøre dem mer selvstendig.

## Overgang barnehage – skole/SFO- vår rolle

Overgangen mellom skole og SFO kan oppleves stor for både barn og foreldre. Vi på SFO kan være med på å gjøre denne overgangen tryggere. Mange barn har sitt første møte med skolen gjennom SFO, og får på den måten bedre tid til å bli bedre kjent med sitt trinn og andre medelever. SFO-leder er med på foreldremøte på våren til de nye 1.klassinger og informerer om SFO. Vi bruker også mye tid på starten av ett nytt skoleår på å bli kjent med de nye 1.klassingene, og lar de bli kjent med våre regler og rutiner her.

##

# Praktisk informasjon

## Levering og henting på SFO

SFO har ikke ansvaret for barna før det har meldt sin ankomst inne på SFO om morgenen, slik at vi får registrert barnet. Barnet må ikke hentes fra SFO uten at en ansatt gjøres oppmerksom på dette. Vi kan, etter avtale med foresatte, sende hjem barn til et avtalt klokkeslett, vi har ikke mulighet til å følge opp barna etter vi har sendt dem fra SFO, da er de foreldrenes ansvar.

Hvis det er endringer eller beskjeder angående henting, tid barnet skal gå eller om det skal gå hjem/ hentes av noen andre, skal dette gis beskjed om. Vi skal ha beskjed ved at dere sender melding på Transponder. Vi prøver også å bruke «minskole» jevnlig for å legge ut informasjon om SFO’en, bilder og kort info av det vi gjør i hverdagen på vår SFO. Titt gjerne innom der.

Måltidene på Bøstad SFO

Frokosten serveres mellom kl. 08.00- 08.30 hver dag, og det består av brødmat/knekkebrød. Kl. 14.30 ca. serveres det et lite frukt måltid. På onsdagene må barna ha med egen matpakke til lunsj. Vi spiser ca. kl. 11.30. Noen ganger lager vi noe å spise her sammen eller vi går på tur og griller, da vil dere få melding om at de ikke trenger matpakke, men så lenge dere ikke hører fra oss må de ha med lunsj på onsdagene.

## Informasjonsflyt og beskjeder

Mobilnummer til SFO er: 905 61 785

I skoletiden er de ansatte opptatt i sine klasserom. Det vil si at vi ikke er tilgjengelig på mobilen annet enn i SFO sin åpningstid. Meldinger/beskjeder leses ca. 14.15 hver dag.

Beskjed om fravær: vi følger beskjedene fra transponder og kontaktlærerne. Men gjerne gi oss beskjed om barnet ditt ikke kommer til vanlig tid.

Beskjeder fra SFO vil komme på transponder.

E-post til Christine Ellingsen, SFO-leder: Chrell@skole.k1860.no

Åpningstiden er fra kl. 07.00 – 16.30. Ved for sent henting påløper fortløpende ett gebyr på kr. 300,- (se vedtektene)

## Åpningstider og dagsrytme.

Vår SFO er åpen 07.00-16.30 hver dag. Dagene følger rytmen til skoledagene for 1-4. trinn.

**07.00** SFO åpner og vi starter dagen med litt rolig lek.

**08.00-08.30**- Frokosten serveres, og vi spiser sammen på SFO.

**08.40**- **09.00** Vi går ut ca. 15 min. før skolestart.

**MANDAG-TIRSDAG-TORSDAG-FREDAG**

**14.30**- Vi møtes på SFO og spiser ett fruktmåltid sammen.

**14.45**- Rolige aktiviteter inne. Noen ganger går vi ut.

**ONSDAGER (Heldags-SFO)**

**07.00** SFO åpner og vi starter dagen med litt rolig lek.

**08.00-08.45**- Frokosten serveres, og vi spiser sammen på SFO.

**11.30**-**12.00-** Vi spiser lunsj.

**14.30**- Fruktmåltid.

Denne dagen har vi ulike aktiviteter inne og ute innenfor de temaene vi jobber med.

